[{"text_idx": "#000003", "text": "Rydym wedi ein lleoli yn Abertawe, ac yn gwneud lolis sy\u2019n llawn ffrwythau ffres a blas. Rydym wedi bod yn ddigon ffodus i ennill sawl seren aur Blas Gwych am ein blasau, a nawr mae Pop Cycle yn cael ein cydnabod fel Cynhyrchydd Blas Gwych."}, {"text_idx": "#000004", "text": "Ein seren ddiweddaraf yw ar gyfer y loli Oren, sy\u2019n ffefryn mawr gyda\u2019n cwsmeriaid mewn parciau ac mewn digwyddiadau. Mae\u2019r pops i gyd yn figan, a gallwch gompostio\u2019r pecynnau yn eich gardd. Maen nhw hefyd yn fach o ran maint, felly\u2019n addas ar gyfer tri\u0302t bach."}, {"text_idx": "#000005", "text": "Rydym yn chwilio am orenau Masnach Deg bob amser ar gyfer y rysa\u0301it hon, gan fod Masnach Deg yn bwysig iawn i ni. Mae\u2019r cynhwysion o\u2019r safon uchaf ac ar ben hynny, maen nhw hefyd yn grymuso ffermwyr i wella eu cymunedau. Dyma rai o\u2019n blasau:"}, {"text_idx": "#000006", "text": "Rwyf yn ddigon ffodus o fod wedi cael y cyfle i ymweld a\u0302 chymunedau cynhyrchwyr Masnach Deg yn India a Ghana. Rwyf wedi gweld cynhyrchwyr yn trafod manteision iechyd dulliau ffermio organig a sut i weinyddu eu premiwm \u2013 yr arian ychwanegol mae cymunedau cynhyrchwyr yn ei gael ar ben y pris Masnach Deg gwarantedig. Rwyf wedi gweld sut mae crefftau traddodiadol yn cael eu cadw yn yr Aifft hefyd. Rydym wedi cael cynhyrchwyr cnau cashiw Masnach Deg a chynhyrchwyr bananas yn aros gyda ni fel rhan o Fforwm Masnach Deg Abertawe ac yn ystod teithiau cynhyrchydd Masnach Deg Cymru. Rydyn ni\u2019n hoffi cysylltu a\u0302 chyfanwerthwyr Masnach Deg fel JTS hefyd."}, {"text_idx": "#000007", "text": "Uchafbwynt yn ein dyddiadur digwyddiadau arbennig oedd cynhyrchu pops pwdin ar gyfer y Gynhadledd Trefi Masnach Deg Rhyngwladol yn 2019 yng Nghynulliad Cenedlaethol Cymru. Roedd y gynulleidfa ryngwladol uchel ei pharch wrth ei bodd gyda\u2019r pops Coffi/Siocled, ac fe gafodd pops Cardamom eu gwneud yn arbennig ar gyfer y noson."}, {"text_idx": "#000008", "text": "I gael rhagor o wybodaeth am Pop Cycle neu i holi am ddigwyddiad arbennig, cysylltwch a\u0302 hello@popcycle.uk"}]